Ir-Regolament tal-Kummissjoni (KE) Nru 1639/2000
tal-25 ta’ Lulju 2000
li jemenda l-Anness I li jinsab mar-Regolament (EC) Nru 2636/1999 dwar il-komunikazzjoni ta’ l-informazzjoni fuq tabakk mill-ħsad ta’ l-2000
IL-KUMMISSJONI TAL-KOMUNITAJIET EWROPEJ,
Wara li kknsidrat it-Trattat li jistabbilixxi l-Komunità Ewropea,
Wara li kkonsidrat ir-Regolament tal-Kunsill (KEE) Nru 2075/92 tat-30 ta’ Ġunju 1992 dwar l-organizzazzjoni komuni tas-suq fit-tabakk mhux maħdum [1], kif l-aħħar emendat bir-Regolament (KEE) Nru 1336/2000 [2], u b’mod partikolari l-Artikolu 21 tiegħu
Billi:
(1) L-Anness I li jinsab mar-Regolament tal-Kummissijoni (KEE) Nru 2636/1999 ta’ l-14 ta’ Diċembru 1999 dwar il-komunikazzjoni ta’ l-informazzjoni fuq tabakk mill-ħsad tal-2000 ‘il quddiem u li jħassar ir-Regolament (KEE) Nru 1771/93 [3] li jipprovdi dwar l-informazzjoni li għandha tiġi komunikata lill-Kummissjoni mill-Istati Membri sal-31 ta’ Lulju tas-sena tal-ħsad konċernata l-aktar tard. Din tinkludi, taħt il-punt 1.2 ta’ dak l-Anness, il-kwantità ta’ tabakk (f’tunellati metriċi) tal-kontenut ta’ ilma li għalih jirreferi l-Anness IV li jinsab mar-Regolament tal-Kummissijoni (KEE) Nru 2848/98 tat-22 ta’ Diċembru 1998 li jipprovdi regoli dettaljati għall-applikazzjoni tar-Regolament tal-Kunsill (KEE) Nru 2075/92 fir-rigward ta’ l-iskema ta’ premium, il-kwoti ta’ produzzjoni u l-għajnuna speċifika li għandha tingħata lill-gruppi ta’ produtturi fis-settur tat-tabakk mhux maħdum [4], kif l-aħħar emendat bir-Regolament (KE) Nru 1249/2000 [5], kopert b’kuntratti.
(2) L-Artikolu 9(5) tar-Regolament (KE) Nru 2848/98 jipprovdi illi, skond l-Artikolu 10(2) tar-Regolament (KEE) Nru 2075/92, il-partijiet f’kuntratt ta’ koltivazzjoni jistgħu, permezz ta’ emenda bil-miktub, iżidu l-kwantitajiet inizjalment speċifikati fil-kuntratt. Taħt ir-regoli tal-Komunita preżentement fis-seħħ, dan jista’ jseħħ ‘l hinn sew mill-31 ta’ Lulju tas-sena tal-ħsad. L-Istati Membri għandhom għalhekk jitħallew jemendaw l-informazzjoni mitluba sat-30 ta’ Ġunju tas-sena li tiġi wara dik tal-ħsad, biex tkun tagħti kont tal-kwantitajiet ta’ tabakk mhux maħdum kopert bl-emendi fil-kuntratti.
(3) Il-miżuri li għalihom jipprovdi dan ir-Regolament jaqblu ma’ l-opinjoni tal-Kumitat ta’ Ġestjoni tat-Tabakk,
ADOTTAT DAN IR-REGOLAMENT:
Artikolu 1
L-Anness I li jinsab mar-Regolament (KE) Nru 2636/1999 huwa sostitwit bl-Anness li jinsab ma’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum li jiġi wara dak li fih jiġi ppublikat fil-Ġurnal Uffiċċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu ju japplika direttament fl-Istati Membri kollha.
Magħmul fi Brussel, fil-25 ta’ Lulju 2000.